ఈమెయిల్‌లో అరెస్టు వారంట్‌
-  52 కోట్లు కస్టమ్‌డ్యూటీ ఎగవేసిన నీరవ్‌మోడీ
న్యూఢిల్లీ : పంజాబ్‌నేషనల్‌బ్యాంకు(పీఎన్బీ)లో 13వేల కోట్లకుపైగా కుంభకోణానికి పాల్పడి..విదేశాలకు చెక్కేసిన వజ్ర్రాల వ్యాపారి నీరవ్‌మోడీ మరో మోసంలో చిక్కాడు. కస్టమ్‌ డ్యూటీ ఎగవేశాడని గుర్తించిన రెవిన్యూ ఇంటలిజెన్స్‌ ఏజెన్సీ(డీఆర్‌ఐ) ఈ మెయిల్‌ ద్వారా అతనికి అరెస్టు వారంట్‌ జారీచేసింది. నీరవ్‌కు చెందిన మూడు సంస్థలు ఫైర్‌స్టార్‌ ఇంటర్నేషనల్‌ ప్రయివేట్‌ లిమిటెడ్‌(ఎఫ్‌ఐపీఎల్‌),ఫైర్‌స్టార్‌ డైమండ్‌ ఇంటర్నేషనల్‌ ప్రయివేట్‌ లిమిటెడ్‌(ఎఫ్‌డీఐపీఎల్‌) ర్యాడిషీర్‌ జ్యూయలరీ ప్రయివేట్‌ లిమిటెడ్‌(ఆర్జేసీపీఎల్‌)లు కస్టమ్‌ డ్యూటీ ఎగవేసినట్టు డీఆర్‌ఐ గుర్తించింది. కస్టమ్‌ చెల్లింపు విధానానికి వజ్రాల వ్యావరి తూట్లపొడిచాడని అధికారులు తెలిపారు.ఉద్దేశపూర్వకంగా డ్యూటీ ఫ్రీ ,ఇంపొర్ట్‌ సామాన్లు తెప్పించుకున్నాడని, ఇది చట్ట విరుద్ధమని అధికారులు వివరించారు.
మోసమెలా.'!
సెజ్‌లో ఉన్న సంస్థలకు మాత్రమే డ్యూటీ ఫ్రీ,ఇంపొర్ట్‌ వస్తువులకూ కస్టమ్‌ డ్యూటీలో వెసులుబాటు ఉంటుంది. వాస్తవానికి ముడిసరుకు ఆధారంగా దాని విలువ,ప్రాసెసింగ్‌ తర్వాత దాన్ని ఎగుమతి చేస్తారు. కానీ నీరవ్‌ మోడీ 890 కోట్లు విలువచేసే వజ్రాలు,ముత్యాలపై 52 కోట్ల మేర కస్టమ్‌ డ్యూటీ పడుతుంది. దీన్నుంచి తప్పించుకోవటానికి సెజ్‌ లో ఉన్న సంస్థలనుంచి తీసుకుని మార్కెట్‌లో విక్రయించాడు. దిగుమతి సుంకం పడకుండా ఖరీదుకాని వజ్రాలు,వైఢుర్యాలను చూపించి నీరవ్‌ మోసం చేసినట్టు నిర్ధారించారు. దీనికి సంబంధించిన అక్రమాల చిట్టా తమ వద్ద ఉన్నదని డీఆర్‌ఐ అధికారులు తెలివరు. దీనిపై పిటిషన్‌ దాఖలు చేయగా గుజరాత్‌ సూర్‌తోలని జ్యుడీషియల్‌ మెజిస్ట్రేట్‌ నీరవ్‌కు సమన్లు జారీ చేశారు. అతను కోర్టుకు గైర్హాజరవుతుండటంతో.. అరెస్టు వారంట్‌ జారీ చేసింది.
మీ స్నేహితులకు రికమెండ్ చెయ్యండి